Thomas Malory
<s>Thomas Malory' (* Warwickshire, Engleska, oko 1414. - † zatvor Newgate, City of London, 14. mart 1471.) bio je engleski književnik, poznat kao autor knjige Le Morte Darthur (Arthurova smrt), prvog proznog djela u Engleskoj o usponu i padu legendarnog Kralja Arthura i njegovih vitezova Okruglog stola..</s>

<s>Biografija</s>

<s>Njegov identitet je i danas prilična nepoznanica, ni u 16. vijeku se nije znalo tko je on zapravo, i pored tadašnjih glasina da je  Velšanin.</s><s>U kolofonu Le Morte Darthur sam autor sebe naziva Syr Thomas Maleore knyght (vitez), i kaže da je djelo završio devete godine vladavine Edwarda IV (odnosno između 4. marta 1469. - 3. marta 1470.) uz molbu da se moli za njegovo oslobođenje iz zatvora.</s><s>Jedini poznati vitez u to vrijeme imena sličnog Maleorijevom bio je Thomas Malory iz mještasca Newbold Revell u parohiji Monah Kirby (današnje selo Hungerfield pored Rugbya u Warwickshiru).</s><s>Taj Malory bio je u periodu između 1450. - 60. više puta zatvoran, ali nije dokumentirano da je bio u zatvoru oko 1470., kad je napisan kolofon.</s>

<s>Jedan vitez - Thomas Malorie (ili Malarie) bio je isključen iz četiri opće amnestije koje je Edward IV odobrio pobornicima Dinastije Lancaster 1468.i 1470.</s><s>Upravo taj Malorie je možda bio Malory iz Newbold Revella, vjerojatni autor djela Le Morte Darthur.</s>

<s>Kasniji historičar William Dugdale u svom djelu Starine Warwickshira iz 1656., navodi da je Malory iz Newbold Revella služio u vojsci Richarda Beauchampa, Earla od Warwicka, u opsadi Calaisa (vjerojatno 1436., ali možda 1414.) i da je proglašen vitezom 1445. kao i to da je umro 14. marta 1471., te da je pokopan u franjevačkoj kapeli pored zatvora Newgate u londonskom Cityu u kom je zatvoren od 1460.</s>

<s>Malory je završio Le Morte Darthur oko 1470.; objavio ga je i odštampao William Caxton 1485.</s><s>Jedini postojeći rukopis koji prethodi Caxtonovu izdanju nalazi se u londonskoj Britanskoj biblioteci.</s><s>I Malory po uzoru na francuske priče koje su mu poslužile kao baza u svom djelu opisuje po kronološkom redu avanture vitezova 
Okruglog stola od rođenja Arthura.</s><s>Ali se njegovo djelo od francuskih romantičnih verzija razlikuje  u naglasku na viteškom bratstvu, a ne dvorskim intrigama, ljubavi i konfliktu lojalnosti (zbog preljuba Lancelota i Guinevere) koji je nakraju uništio viteško jedinstvo.</s>

<s>Izvori</s>

<s>Vanjske veze</s>

<s>Sir Thomas Malory na portalu Encyclopædia Britannica 
 Malory, Sir Thomas na portalu Camelot Project</s>

<s>Engleski pisci
Biografije, Engleska
Arturijanske legende</s>

